stanford-oval/wikipedia huggingface dataset:
อินทิรา โมราเลส

| มีนตรา อินทิรา |
| --- | --- |
จากปกอัลบั้ม อินทิรา
เกิด: อินทิรา โมราเลส (มีน) 19 พฤศจิกายน พ.ศ. 2539 (28 ปี) บ้านดงแสนสุข ตำบลดงเย็น อำเภอบ้านดุง จังหวัดอุดรธานี
อาชีพ: นักร้อง นักแสดง ยูทูบเบอร์
ผลงานเด่น: มึงเป็นบ้าติ (2562) เป็นหยังยังฮักเธออยู่ (2563) ผู้ลังคน (2563) โรคซึมเหล้า (2563) บ่ฮู้สิฮักไผอีกได้บ่ (2563) ผู้ลังคน (2563) ห้ามตั๋ว (ร่วมกับ OG-ANIC (2563) เอาซะบ้อ (2564) บ่เหลืออิหยังแล้ว (2565)
อาชีพทางดนตรี
แนวเพลง: ลูกทุ่ง หมอลำ ป๊อป
เครื่องดนตรี: เสียงร้อง
ช่วงปี: พ.ศ. 2555 - ปัจจุบัน
ค่ายเพลง: แกรมมี่โกลด์ในเครือจีเอ็มเอ็ม แกรมมี่ (2555 - 2558) (2561-2566) จีเอ็มเอ็ม มิวสิค (2566 - ปัจจุบัน)
 นักดนตรี
อินทิรา โมราเลส (เกิด 19 พฤศจิกายน พ.ศ. 2539) หรือชื่อในวงการคือ มีนตรา อินทิรา เป็นนักร้องลูกทุ่งและหมอลำหญิงชาวไทยสังกัดแกรมมี่โกลด์ เธออยู่ในวงการบันเทิงมาแล้ว 12 ปี มีชื่อเสียงมาจากการเข้าร่วมประกวดความสามารถในรายการ คว้าไมค์ คว้าแชมป์ ปี 3 เมื่อ พ.ศ. 2555 และการเข้าร่วมประกวดความสามารถในรายการ เดอะวอยซ์ไทยแลนด์ ซีซั่นที่ 4 เมื่อ พ.ศ. 2558 โดยผ่านเข้ารอบ Knockout
เกิดที่ตำบลดงเย็น อำเภอบ้านดุง จังหวัดอุดรธานี เป็นลูกเสี้ยวอเมริกันจากทางฝั่งพ่อ เริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 1 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดอุดรธานีเพื่อหารายได้ และยังคัฟเวอร์เพลงในยูทูบ จนกระทั่งครูสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ชีวิตช่วงต้น

เธอเกิดเมื่อวันที่ 19 พฤศจิกายน พ.ศ. 2539 ที่บ้านดงแสนสุข ตำบลดงเย็น อำเภอบ้านดุง จังหวัดอุดรธานี เธอสำเร็จการศึกษาชั้นประถมศึกษาจากโรงเรียนบ้านดงแสนสุข ระดับชั้นมัธยมศึกษาจากวิทยาลัยเทคโนโลยีอักษรพัทยา และระดับปริญญาตรีจากมหาวิทยาลัยราชภัฏอุดรธานี และ จบการศึกษาเมื่อปี พ.ศ. 2563
วงการบันเทิง

จึงให้เธอบันทึกเสียงการร้องหมอลำเอาไว้ หลังจากนั้นได้นำไปให้ครูสลา คุณวุฒิ จนกระทั่งผ่านไปเป็นปี ครูสลาได้ติดต่อเธอให้ไปบันทึกเสียงจากเพลงในโครงการ คว้าไมค์ คว้าแชมป์ ปี 3 และได้รางวัลชนะเลิศ CHAMP OF THE YEAR คว้าไมค์คว้าแชมป์ ปี 3 ซึ่งในตอนนั้นเธอมีอายุเพียงแค่ 15 ปีเพียงเท่านั้น ขณะที่กำลังศึกษาอยู่ชั้น ม.4 วิทยาลัยอักษรเทคโนโลยี จ.ชลบุรี ซึ่งการชนะก็ทำให้เธอได้เซ็นสัญญาเป็นศิลปินสังกัดแกรมมี่โกลด์ เป็นระยะเวลา 1 ปี หลังจากที่หมดสัญญา เธอได้เข้าร่วมแข่งขันรายการร้องเพลงรายการ เดอะวอยซ์ไทยแลนด์ ซีซั่นที่ 4 และได้เข้าไปถึงรอบ Knock Out หลังจากนั้นเธอก็ได้เป็นหนึ่งในผู้เข้าแข่งขันในรายการ สมรภูมิชิงเพลง จนสามารถโค่นบัลลังก์ ศิลปินต้นฉบับเพลงอย่าง เต๋า ภูศิลป์ ได้ ในเพลง “ความคึดฮอดบ่เคยพาไผกลับมา” ในที่สุด และหลังจากนั้นเธอก็มีผลงานคัฟเวอร์เพลงต่างๆ ออกมาเรื่อยๆ จนในที่สุดเธอก็ได้กลายเป็นนักร้องลูกทุ่งจากสังกัด “แกรมมี่โกลด์” ในเครือ จีเอ็มเอ็ม แกรมมี่ ซึ่งผลงานของเธอก็เรียกว่าประสบความสำเร็จในระดับล้านยอดเข้าชม เป็นต้น
เดอะวอยซ์ไทยแลนด์ ซีซันที่ 4

มีนตรา อินทิรา ได้เข้ามาประกวดรายการ เดอะวอยซ์ไทยแลนด์ ซีซั่นที่ 4 ทีมโจอี้บอย ในปี 2558
เดอะวอยซ์ไทยแลนด์ ซีซันที่ 4 > เพลงที่ใช้ในการแข่งขัน

เพลงรอบ Blind Auditions
เพลง "กระแซะเข้ามาซิ" (พุ่มพวง ดวงจันทร์)
เพลงรอบ Battle Rounds
เพลง "คนธรรพ์รำพัน" (ดนุพล แก้วกาญจน์) Battle กับ ปิงปอง จาฏพจน์ และ ไตเติ้ล สุทธิชาติ
เพลงรอบ Knockout
เพลง "The Sweetest Love" (โรบิน ธิก)
ผลงานเพลง > อัลบั้มเดี่ยว

| ปี | สตูดิโออัลบั้ม | รายชื่อเพลง |
| --- | --- | --- |
| 2564 |  อินทิรา เริ่มออกจำหน่าย : 15 มิถุนายน พ.ศ. 2564  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : Digital |  เอาซะบ้อ  ห้ามตั๋ว (Feat. O-GANIC)  บ่ต้องย่านบ่ได้ไป  เป็นหยังยังฮักอยู่  ผู้ลังคน  อยากฟังว่าบ่เป็นหยังแม่นบ่  เดี๋ยวมันก็เซา เดี๋ยวเฮาก็ลืม  มึงเป็นบ้าติ (ต้นฉบับ ลำเพลิน วงศกร)  โรคซึมเหล้า (ต้นฉบับ ลำเพลิน วงศกร)  บ่ฮู้สิฮักไผอีกได้บ่ |
| 2565 |  สุดขอบฟ้าในคืนเดือนหงาย เริ่มออกจำหน่าย (Digital) : 12 กรกฎาคม พ.ศ. 2565  เริ่มออกจำหน่าย (CD) : มีนาคม พ.ศ. 2566  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : Digital & CD |  อีกฟากคือปลายทาง Feat. เกมส์ จุลโหฬาร  ดวงจันทร์บ่เคยหายไป  สาธุเดอ  เวิร์คก็คบ ไม่เวิร์คก็จบไป  บ่เหลืออิหยังแล้ว   ห้ามตั๋ว (Live Session) [CD Only]  อีกฟากคือปลายทาง (Live Session) Feat. โจอี้ ภูวิศิษฐ์ [CD Only]  นะหน้าทอง (Live Session) Feat. โจอี้ ภูวศิษฐ์ [CD Only] |
ผลงานเพลง > เพลงที่ร่วมร้องกับศิลปินอื่น

เพลงที่มีนตรา อินทิราได้มีส่วนร่วมในการการร้อง
ผลงานเพลง > เพลงในโปรเจกต์พิเศษ

| ปี | อัลบั้ม | เพลงที่มี มีนตรา อินทิรา ร้อง |
| --- | --- | --- |
| 2563 | เพลงสามัญประจำบ้าน |  เธอ...ผู้ไม่แพ้ (ร้องร่วมกับ ฮาย ชุติมา, มิ้วส์ อรภัสญาน์ และ ลำยอง หนองหินห่าว) (ต้นฉบับ สุนิตา ลีติกุล) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  ขอปรึกษาเธอแน (ต้นฉบับ เบียร์ พร้อมพงษ์) |
| 2563 | ไปรวยเอาดาบหน้า |  ยังฮักไผอีกได้บ่ (ร้องร่วมกับ มนต์แคน แก่นคูน) |
| 2566 | ซนซน 40 ปี GMM GRAMMY |  แฟนจ๋า (ต้นฉบับ เบิร์ด ธงไชย) (ร้องร่วมกับศิลปินแกรมมี่โกลด์) |
| 2567 | สมหวังไปด้วยกัน สมหวัง เงินสั่งได้ |  ขอให้...สมหวัง (ร้องร่วมกับ เด่นคุณ งามเนตร) |
| 2567 | สงกรานต์ซูเปอร์โจ๊ะ |  Slow Motion (ระวังมันส์ชนโอ๋!!) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางทรูโฟร์ยู
| ปี พ> ศ. | เรื่อง | บทบาท |
| --- | --- | --- |
| 2559 | True Love Story เพราะเธอคือรัก ตอน คนที่คุณก็รู้ว่าใคร | กิ่งมณี ไม้ดี (กิ่ง) |

ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25
| ปี พ> ศ. | เรื่อง | บทบาท |
| --- | --- | --- |
| 2558 | หมัดเด็ดเสียงทอง Season 3 | ยาหยี |
ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2563 | รัก 10 ล้อ รอ 10 โมง | ไข่มุก (ไข่) |
| 2564 | ผู้ใหญ่สันต์ กำนันศรี | มีนตรา อินทิรา (รับเชิญ) |
| 2565 | ซิ่นลายโส้ | พีรดา (พี) |
ผลงานการแสดง > รายการ

โคลนนิ่ง ซิงกิ้ง คอนเทสต์ ช่อง 3 (2552)
เวทีไท แชมป์สามสมัย ช่อง 5 (2554)
คว้าไมค์ คว้าแชมป์ ปี 3 ช่องแฟนทีวี (2555)
ผลงานการแสดง > มิวสิกวิดีโอ

เพลง ตอบข้อไหนก็ผิด ศิลปิน ตั๊กแตน ชลดา (2554)
เพลง เป็นหยังยังฮักเธออยู่ (2563)
เพลง ผู้ลังคน (2563)
เพลง ถนนสายมิตรภาพ ศิลปิน ไผ่ พงศธร, ต่าย อรทัย (2563)
เพลง แม่น กทม. บ่นี่ ศิลปิน ไผ่ พงศธร, ต่าย อรทัย (2563)
เพลง ห้ามตั๋ว ร้องคู่กับ OG-ANIC (2563)
คอนเสิร์ต

คอนเสิร์ต Pattaya Countdown 2009 (2551)
คอนเสิร์ต คาราวานแฟนทีวีสามัคคีสัญจร 1 (2556)
คอนเสิร์ต กีฬาปาร์ตี้ 4 ปีมีเฮ The Mall Bangkapi
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & นครราชสีมา)
รางวัล

รางวัลที่ 1 รายการ โคลนนิ่ง ซิงกิ้ง คอนเทสต์ (ออกอากาศวันที่ 2552)
ได้รับรางวัล แชมป์ ออฟ เดอะ เยียร์ ปี 2555 ในรายการ คว้าไมค์ คว้าแชมป์ ทางช่องแฟนทีวี
ได้รับรางวัล แชมป์ ออฟ เดอะ เยียร์ ปี 2556 ในรายการ คว้าไมค์ คว้าแชมป์ ทางช่องแฟนทีวี
รางวัล Best Artist ณ Central Pattaya ประจำปี 2556 ในเพลง นักร้องงานเลี้ยง
แหล่งข้อมูลอื่น

อินทิรา โมราเลส ที่อินสตาแกรม
ปางแสดงโอฬาริกนิมิต

พระพุทธรูปปางแสดงโอฬาริกนิมิต ณ วัดพระปฐมเจดีย์ราชวรมหาวิหาร
ปางแสดงโอฬาริกนิมิต เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ซ้ายยกขึ้นป้องเหนือพระอุระ (อก) พระหัตถ์ขวาวางบนพระชานุ (เข่า)
ประวัติ

ในวันเพ็ญเดือน 3 (วันมาฆบูชา) พระพุทธเจ้าเสด็จไปประทับที่ปาวาลเจดีย์ ทรงแสดงโอฬาริกนิมิต คือ ตรัสให้พระอานนท์ทราบว่าผู้ใดเจริญอิทธิบาทภาวนา หรือ อิทธิบาท 4 ได้สมบูรณ์แล้ว ผู้นั้นย่อมสามารถดำรงชีวิตอยู่ได้ถึงกัปหนึ่งหรือเกินกว่าได้ตามประสงค์ แม้พระพุทธองค์ได้ตรัสแสดงนิมิตถึง 3 หน แต่พระอานนท์ก็มิได้ทูลอาราธนาให้ดำรงพระชนม์ชีพอยู่ตลอดกัปเพราะถูกมารดลใจ พระพุทธองค์ทรงเคยแสดงนิมิตทำนองนี้ในสถานที่ต่าง ๆ ถึง 16 ครั้ง
ความเชื่อและคตินิยม

เป็นพระพุทธรูปประจำรัชกาลสมเด็จพระมหาจักรพรรดิ (พระเจ้าช้างเผือก)
แบบจำลองโอเอสไอ

แบบจำลองโอเอสไอ (อังกฤษ: Open Systems Interconnection model: OSI model) (ISO/IEC 7498-1) เป็นรูปแบบความคิดที่พรรณนาถึงคุณสมบัติพิเศษและมาตรฐานการทำงานภายในของระบบการสื่อสารโดยแบ่งเป็นชั้นนามธรรม และโพรโทคอลของระบบคอมพิวเตอร์ พัฒนาขึ้นโดยองค์การระหว่างประเทศว่าด้วยการมาตรฐาน (ISO)
แบบจำลองนี้จะทำการจับกลุ่มรูปแบบฟังก์ชันการสื่อสารที่คล้ายกันให้อยู่ในชั้นใดชั้นหนึ่งในเจ็ดชั้นตรรกะ ชั้นใดๆจะให้บริการชั้นที่อยู่บนและตัวเองได้รับบริการจากชั้นที่อยู่ด้านล่าง ตัวอย่างเช่นชั้นที่ให้การสื่อสารที่ error-free ในเครือข่ายจะจัดหาเส้นทางที่จำเป็นสำหรับแอปพลิเค่อิอิชันชั้นบน ในขณะที่มันเรียกชั้นต่ำลงไปให้ส่งและรับแพ็คเก็ตเพื่อสร้างเนื้อหาของเส้นทางนั้น งานสองอย่างในเวลาเดียวกันที่ชั้นหนึ่งๆจะถูกเชื่อมต่อในแนวนอนบนชั้นนั้นๆ ตามรูปผู้ส่งข้อมูลจะดำเนินงานเริ่มจากชั้นที่ 7 จนถึงชั้นที่ 1 ส่งออกไปข้างนอกผ่านตัวกลางไปที่ผู้รับ ผู้รับก็จะดำเนินการจากชั้นที่ 1 ขึ้นไปจนถึงชั้นที่ 7 เพื่อให้ได้ข้อมูลอันนั้น
ตัวอย่างการทำงานของ OSI ชั้นที่ 5
การแบ่งชั้นในแบบจำลองโอเอสไอ

โมเดลนี้ได้ถูกแบ่งย่อยออกเป็น 7 ชั้น ตามลำดับจากบนลงล่าง ได้แก่
Application
Presentation
Session
Transportation
Network
Data Link
Physical
| OSI Model>  | OSI Model> Data unit | OSI Model> Layer | OSI Model> Function | OSI Model>  |
| --- | --- | --- | --- | --- |
| Host layers | Data | 7. Application | Network process to application |  |
| Host layers | Data | 6. Presentation | Data representation, encryption and decryption, convert machine dependent data to machine independent data  |  |
| Host layers | Data | 5. Session | Interhost communication, managing sessions between applications |  |
| Host layers | Segments | 4. Transport | End-to-end connections, reliability and flow control |  |
| Media layers | Packet/Datagram | 3. Network | Path determination and logical addressing |  |
| Media layers | Frame | 2. Data link | Physical addressing |  |
| Media layers | Bit | 1. Physical | Media, signal and binary transmission |  |
เหตุผลที่โมเดลนี้ถูกแบ่งออกเป็น 7 ชั้นก็เพื่อให้ง่ายต่อการทำความเข้าใจว่าแต่ละชั้นนั้นมีความสำคัญอย่างไร และสัมพันธ์กันอย่างไรระหว่างชั้น ซึ่งโดยหลักๆแล้วแต่ละชั้นจะมีความสัมพันธ์โดยตรงกับชั้นที่อยู่ติดกันกับชั้นนั้นๆ
การแบ่งชั้นในแบบจำลองโอเอสไอ > Application Layer

ชั้นที่ 7 เป็นชั้นที่อยู่ใกล้ผู้ใช้มากที่สุดโดยเป็นชั้นแอปพลิเคชันของ OSI มีปฏิสัมพันธ์กันโดยตรงกับผู้ใช้ด้วยซอร์ฟแวร์แอปพลิเคชัน  ฟังก์ชันของชั้นนี้จะรวมถึงการระบุคู่ค้าการสื่อสาร โดยพิจารณาตัวตนและความพร้อมของคู่ค้าสำหรับการประยุกต์ใช้กับข้อมูลที่จะส่ง เมื่อพิจาณาถึงความพร้อมของทรัพยากร, แอปพลิเคชันเลเยอร์จะต้องตัดสินใจว่ามีเครื่อข่ายเพียงพอหรือมีเครือข่ายที่ได้ร้องขอไปอยู่แล้วหรือไม่ ในการสื่อสารให้ตรงกัน, ทุกการสื่อสารระหว่างแอปพลิเคชันทั้งหมดต้องการความร่วมมือที่จะถูกบริหารจัดการโดยแอปพลิเคชันเลเยอร์นี้ ตัวอย่างบางส่วนของการใช้งานแอปพลิเคชันเลเยอร์ ได้แก่
บน OSI stack:
File Transfer and Access Management Protocol (FTAM)
X.400 Mail
Common Management Information Protocol (CMIP)
บน TCP/IP stack:
Hypertext Transfer Protocol (HTTP),
File Transfer Protocol (FTP),
Simple Mail Transfer Protocol (SMTP)
Simple Network Management Protocol (SNMP)
การแบ่งชั้นในแบบจำลองโอเอสไอ > Presentation Layer

ชั้นที่ 6 เป็นชั้นที่รับผิดชอบเรื่องรูปแบบของการแสดงผลเพื่อโปรแกรมต่างๆที่ใช้งานระบบเครือข่ายทำให้ทราบว่าข้อมูลที่ได้เป็นประเภทใด เช่น [รูปภาพ, เอกสาร, ไฟล์วิดีโอ]
ชั้นของการนำเสนอจะจัดทำอรรถาธิบายระหว่าง entities ในชั้นแอปพลิเคชัน ในที่ซึ่ง entities ในเลเยอร์ที่สูงกว่าอาจใช้ไวยากรณ์และกฏเกณฑ์ในแอปพลิเคชันที่แตกต่างกัน ชั้นการนำเสนอจึงต้องจัดหาการ mapping ระหว่าง entities เหล่านั้น  ถ้าการทำ mapping มีอยู่ ข้อมูลจะถูก encapsulate ให้อยู่ในรูปโพรโทคอลของเลเยอร์เซสชันแล้วส่งต่อลงไปในชั้นต่อไป
ชั้นการนำเสนอนี้เป็นอิสระจากการแสดงข้อมูล (เช่นการเข้ารหัส) โดยการแปลระหว่างรูปแบบของแอปพลิเคชันเลเยอร์และรูปแบบของเครือข่ายเลเยอร์ ชั้นการนำเสนอจะแปลงข้อมูลให้อยู่ในรูปแบบที่แอปพลิเคชันเลเยอร์ยอมรับ เลเยอร์นี้จะ format และเข้ารหัสข้อมูลที่จะส่งไปในเครือข่าย บางครั้งถูกเรียกว่าชั้นไวยากรณ์ (syntax layer)
โครงสร้างการนำเสนอเดิมใช้ syntax แบบ Basic Encoding Rules of Abstract Syntax Notation One(ASN.1) ด้วยความสามารถเช่นการแปลงไฟล์ข้อความแบบ EBCDIC ให้เป็นแฟ้มแบบ ASCII หรือการแปลงโครงสร้างแบบอนุกรมของวัตถุหรือโครงสร้างข้อมูลอื่น ๆ ให้เป็นแบบ XML หรือกลับกัน.
การแบ่งชั้นในแบบจำลองโอเอสไอ > Session Layer

ชั้นที่ 5 ทำหน้าที่ในการจัดการกับเซสชั่นของโปรแกรมควบคุมเส้นทางการส่งของข้อมูลให้ตรงกัน โดยจะรับข้อมูลประเภท DATA ไปยังชั้น Transport layer ชั้นนี้เองที่ทำให้ในหนึ่งโปรแกรมยกตัวอย่างเช่น โปรแกรมค้นดูเว็บ (Web browser) สามารถทำงานติดต่ออินเทอร์เน็ตได้พร้อมๆกันหลายหน้าต่าง
เลเยอร์เซสชั่นจะควบคุมการหารือ (การเชื่อมต่อ) ระหว่างคอมพิวเตอร์หลายตัว มันจัดทำ, บริหารจัดการ, และยุติการเชื่อมต่อการใช้งานระหว่างภายในกับระยะไกล มันทำงานแบบดูเพล็กเต็ม,ดูเพล็กซ์ครึ่ง หรือ ซิมเพล็กซ์และจัดทำวิธีการตรวจสอบ, การเสร็จสิ้น, การเลิกดำเนินการ และการเริ่มต้นใหม่ แบบจำลอง OSI ทำให้เลเยอร์นี้ทำหน้าที่รับผิดชอบในการปิดเซสชั่นอย่างสง่างาม ซึ่งเป็นทรัพย์สินอย่างหนึ่งของ Transmission Control Protocol และยังรับผิดชอบสำหรับเซสชั่น checkpointing and recovery ที่ไม่ค่อยได้ถูกนำมาใช้ใน Internet Protocol สวีท เลเยอร์เซสชั่นปกติจะดำเนินการร่วมกันอย่างชัดเจนกับแอปพลิเคชันในสภาพแวดล้อมที่เรียกกระบวนการจากระยะไกล
การแบ่งชั้นในแบบจำลองโอเอสไอ > Network Layer

ชั้นที่ 3 เป็นชั้นที่ออกแบบหรือกำหนดเส้นทางการเดินทางของข้อมูลที่จะส่ง-รับในการส่งผ่านข้อมูลระหว่างต้นทางและปลายทาง ซึ่งแน่นอนว่าในการสื่อสารข้อมูลผ่านเครือข่ายการสื่อสารจะ ต้องมีเส้นทางการส่ง-รับข้อมูลมากกว่า 1 เส้นทาง ดังนั้นเลเยอร์ชั้น Network นี้จะทำหน้าที่เลือกเส้นทางที่ ใช้เวลาในการสื่อสารน้อยที่สุด และระยะทางสั้นที่สุดด้วย ข่าวสารที่รับมาจากเลเยอร์ชั้นที่ 4 จะถูกแบ่งออกเป็น แพ็กเกจ ๆ ในชั้นนี้
เลเยอร์เครือข่ายให้กรรมวิธีและขั้นตอนการถ่ายโอนข้อมูลความยาวแปรจากโฮสต์ต้นทางบนเครือข่ายหนึ่งไปยังโฮสต์ปลายทางบนอีกเครือข่ายหนึ่งที่แตกต่างกัน (ในทางตรงกันข้ามกับชั้น data link layer ที่เชื่อมต่อกับโฮสต์ภายในเครือข่ายเดียวกัน) ในขณะที่รักษาคุณภาพของการบริการที่ถูกร้องขอโดยชั้นของการขนส่ง เลเยอร์เครือข่ายทำหน้าที่หาเส้นทางและยังอาจดำเนินการแยกข้อมูลออกเป็นชิ้นเล็กๆและรวมกลับมาใหม่ และรายงานข้อผิดพลาดในการส่งข้อมูล เราเตอร์ทำงานอยู่ในชั้นนี้ จะการส่งข้อมูลไปทั่วเครือข่ายและทำให้อินเทอร์เน็ตเป็นไปได้ address ที่ใช้เป็นแบบลอจิคคอล -คือค่าจะถูกเลือกโดยวิศวกรเครือข่าย การใช้ address ไม่ได้เป็นแบบลำดับชั้นสูงต่ำ
เลเยอร์เครือข่ายอาจจะถูกแบ่งออกเป็นสาม sublayers:
subnetwork access - จะพิจารณาโพรโทคอลที่จัดการกับอินเตอร์เฟซกับเครือข่ายเช่น X.25;
subnetwork dependent convergence - เมื่อจำเป็นที่จะต้องยกระดับของเครือข่ายการขนส่งไปที่ระดับของเครือข่ายข้างใดข้างหนึ่ง
subnetwork independent convergence - จัดการการโอนข้ามหลายเครือข่าย
ตัวอย่างของกรณีหลังนี้คือ CLNP หรือ IPv6 ISO 8473 จะจัดการโอนแบบ connectionless ของข้อมูลครั้งละหนึ่ง hop, จากปลายระบบถึงเราเตอร์ขาเข้า, จากเราเตอร์หนึ่งไปเราเตอร์หนึ่ง, และจากเราเตอร์ขาออกไประบบปลายทาง  มันไม่ได้รับผิดชอบในการส่งมอบที่เชื่อถือได้ไปยัง hop ต่อไป แต่รับผิดชอบสำหรับการตรวจสอบของแพ็กเก็ตที่ผิดพลาดที่อาจถูกตัดทิ้งได้เท่านั้น ในรูปแบบนี้ IPv4 และ IPv6 จะต้องถูกจัด classe กับ X.25 ว่าเป็นโพรโทคอลการเข้าถึงของเครือข่ายย่อยเพราะพวกมันใช้อินเตอร์เฟซแอดเดรสมากกว่าโหนดแอดเดรส
โพรโทคอลการจัดการเลเยอร์เป็นจำนวนมากที่ฟังก์ชันที่กำหนดไว้ในภาคผนวกบริหาร, ISO 7498/4 เป็นของเลเยอร์เครือข่าย รวมทั้ง routing protocols, multicast group management, network-layer information and error, and network-layer address assignment มันเป็นหน้าที่ของ payload ที่ทำให้เหล่านี้เป็นเลเยอร์เครือข่าย, ไม่ใช่โพรโทคอลที่ carries พวกมัน
การแบ่งชั้นในแบบจำลองโอเอสไอ > Data Link Layer

ชั้นที่ 2 จะเป็นเสมือนผู้ตรวจสอบ หรือควบคุมความผิดพลาดในข้อมูลโดยจะแบ่งข้อมูลที่จะส่งออกเป็นแพ็กเกจหรือเฟรม ถ้าผู้รับได้รับข้อมูลถูกต้องก็จะส่งสัญญาณยืนยันกลับมาว่า ได้รับข้อมูลแล้ว เรียกว่า สัญญาณ ACK (Acknowledge) ให้กับผู้ส่ง แต่ถ้าผู้ส่งไม่ได้รับสัญญาณ ACK หรือได้รับ สัญญาณ NAK (Negative Acknowledge) กลับมา ผู้ส่งก็อาจจะทำการส่งข้อมูลไปให้ใหม่ อีกหน้าที่หนึ่ง ของเลเยอร์ชั้นนี้คือป้องกันไม่ให้เครื่องส่งทำการส่งข้อมูลเร็วจนเกินขีดความสามารถของเครื่องผู้รับจะรับข้อมูลได้
ชั้นเชื่อมโยงข้อมูลให้ฟังชั่นการทำงานและขั้นตอนการถ่ายโอนข้อมูลระหว่างหน่วยงานเครือข่ายและการตรวจสอบและแก้ไขข้อผิดพลาดอาจเป็นไปได้ที่อาจเกิดขึ้นในชั้นกายภาพ แต่เดิมชั้นนี้มีไว้สำหรับสื่อจุดต่อจุดและจุดต่อหลายจุดหรือลักษณะของสื่อบริเวณกว้างในระบบโทรศัพท์ พื้นที่สถาปัตยกรรมของแลนซึ่งรวมถึงสื่อการเข้าถึงที่สามารถการออกอากาศได้จะได้รับการพัฒนาต่างหากใน ISO IEEE 802. ในทางปฏิบัติที่ทันสมัย การตรวจสอบข้อผิดพลาดเท่านั้นที่ปรากฏในโพรโทคอลการเชื่อมโยงข้อมูลเช่น Point-to-Point Protocol (PPP) ไม่ใช่ flow control ที่ใช้ sliding window. และในเครือข่ายท้องถิ่น IEEE 802.2 ชั้น LLC ไม่ได้ถูกใช้เป็นโพรโทคอลส่วนใหญ่บน Ethernet และบนแลนอื่น ๆ flow control และกลไกการรับรู้ก็ไม่ค่อยมีการใช้ Sliding window flow control และ acknowledgment ถูกนำไปใช้ที่ชั้นการขนส่งโดยโพรโทคอลเช่น TCP แต่ยังคงใช้ในช้องว่างที่ X.25 เสนอข้อได้เปรียบด้านความสามารถ มาตรฐาน ITU-T G.hn ซึ่งให้บริการเครือข่ายพื้นที่ท้องถิ่นความเร็วสูงบนสายเคเบิลที่มีอยู่ (สายไฟฟ้า, สายโทรศัพท์และสาย coaxial) จะรวมถึงชั้นเชื่อมโยงข้อมูลอย่างสมบูรณ์ซึ่งจัดให้มีทั้งการแก้ไขข้อผิดพลาดและการควบคุมการไหลโดยใช้วิธีการคัดเลือก ซ้ำ ของ Sliding Window Protocol
บริการของทั้งแวน และ แลน จัดวางบิตจากชั้นกายภาพให้เป็นลำดับทางตรรกะที่เรียกว่าเฟรม ไม่ใช่ทุกบิตในชั้นกายภาพที่จำเป็นต้องใส่ไปลงในเฟรม เพราะบางส่วนของบิตเหล่านี้มีความตั้งใจที่จะใช้สำหรับฟังก์ชันในชั้นกายภาพเท่านั้น ตัวอย่างเช่นทุกบิตที่ห้าของกระแสบิต FDDI ไม่ได้ถูกใช้โดยชั้นนี้
การแบ่งชั้นในแบบจำลองโอเอสไอ > Data Link Layer > สถาปัตยกรรม WAN โพรโทคอล

โพรโทคอลการเชื่อมต่อข้อมูล WAN แบบ Connection-oriented รวมกันกับการเข้าเฟรม ทำการตรวจหาและอาจแก้ไขข้อผิดพลาด โพรโทคอลพวกนี้ยังมีความสามารถในการควบคุมอัตราของการส่งผ่าน ชั้นเชื่อมโยงข้อมูลของ WAN อาจใช้กลไกของ sliding window flow control and acknowledgment เพื่อให้การส่งมอบของเฟรมที่เชื่อถือได้ นั่นคือกรณีของ Synchronous Data Link Control (SDLC) และ HDLC, และอนุพันธ์ของ HDLC เช่น LAPB และ LAPD
การแบ่งชั้นในแบบจำลองโอเอสไอ > Data Link Layer > สถาปัตยกรรม IEEE 802 LAN

ในทางปฏิบัติ  LANs แบบ connectionless เริ่มต้นด้วยคุณสมบัติ pre-IEEE Ethernet ซึ่งเป็นบรรพบุรุษของ IEEE 802.3 ชั้นนี้จะบริหารจัดการการปฏิสัมพันธ์ของอุปกรณ์กับสื่อที่ใช้ร่วมกันซึ่งเป็นหน้าที่ของลเยอร์ย่อยชื่อ media access control (MAC).  เหนือ MAC sublayer นี้ตือ media-independent IEEE 802.2 Logical Link Control (LLC) sublayer   ซึ่งเกี่ยวข้องกับที่อยู่และ multiplexing บนสื่อการเข้าถึงทั้งหลาย
ในขณะที่ IEEE 802.3 เป็นที่โดดเด่นของโพรโทคอล LAN  แบบมีสาย และ IEEE 802.11 เป็นของ LAN แบบไร้สาย ชั้น MAC ล้าสมัยได้แก่ Token Ring และ FDDI.  sublayer MAC ตรวจพบข้อผิดพลาด  แต่ไม่ได้แก้ไข
การแบ่งชั้นในแบบจำลองโอเอสไอ > Physical Layer

เป็นชั้นล่างที่สุดของการติดต่อสื่อสาร แต่เป็นชั้นแรกของสื่อที่ใช้ในการติดต่อสื่อสาร ทำหน้าที่ส่ง-รับข้อมูลจริง ๆ จากช่องทางการสื่อสาร (สื่อกลาง) ระหว่างคอมพิวเตอร์เครื่องหนึ่งกับคอมพิวเตอร์เครื่องอื่น ๆ มาตรฐานสำหรับ เลเยอร์ ชั้นนี้จะกำหนดว่าแต่ละคอนเนคเตอร์ (Connector) เช่น RS-232-C มีกี่พิน(pin) แต่ละพินทำหน้า ที่อะไรบ้าง ใช้สัญญาณไฟกี่โวลต์ เทคนิคการมัลติเพล็กซ์แบบต่างๆ ก็จะถูกกำหนดอยู่ในเลเยอร์ชั้นนี้ ซึ่งอาจจะเป็นทั้งแบบที่ใช้สายหรือไม่ใช้สาย ตัวอย่างของสื่อที่ใช้ได้แก่ Shield Twisted Pair (STP), Unshield Twisted Pair (UTP), Fiber Optic และอื่นๆ
ชั้นกายภาพกำหนดคุณสมบัติทางกายภาพและทางไฟฟ้าสำหรับอุปกรณ์ โดยเฉพาะอย่างยิ่งจะกำหนดความสัมพันธ์ระหว่างอุปกรณ์และสื่อกลางในการส่งผ่านเช่นสายทองแดงหรือเส้นใยแก้วนำแสง ซึ่งรวมถึงรูปแบบของขา, แรงดันไฟฟ้า, ความต้านทานสาย, รายละเอียดเคเบิล, เวลาสัญญาณ, ฮับ, รีพีทเทอร์, อะแดปเตอร์เครือข่าย, อะแดปเตอร์บัสโฮสต์ (HBA ใช้ในเครือข่ายพื้นที่จัดเก็บ) และอื่น ๆ
ฟังก์ชันที่สำคัญและการบริการที่ดำเนินการโดยชั้นกายภาพดังต่อไปนี้:
เริ่มและจบการเชื่อมต่อการสื่อกลางการสื่อสาร
การมีส่วนร่วมในกระบวนการ เพื่อใช้ทรัพยากรของการสื่อสารร่วมกันได้อย่างมีประสิทธิภาพระหว่างผู้ใช้ทั้งหลาย เช่นความพอใจ การแก้ปัญหาและการควบคุมการไหล
การมอดดูเลทหรือการแปลงระหว่างข้อมูลดิจิทัลในอุปกรณ์ของผู้ใช้กับสัญญาณที่สอดคล้องกันเพื่อส่งผ่านช่องทางสื่อสาร สัญญาณเหล่านี้เดินทางในสายเคเบิลทางกายภาพ (เช่นทองแดงและใยแก้วนำแสง) หรือผ่านทางสัญญาณวิทยุ
บัส SCSI แบบขนานทำงานในชั้นนี้ แม้ว่า logical SCSI protocol เป็นโพรโทคอลของชั้นขนส่ง ที่วิ่งอยู่บนบัสนี้  มาตรฐานต่างๆของชั้นกายภาพของอีเธอร์เนท ก็อยู่ในชั้นนี้เช่นกัน; อีเธอร์เน็ตรวมชั้นนี้และชั้นเชื่อมโยงข้อมูลเข้าด้วยกัน  วิธีนี้นำไปใช่เหมือนกันกับเครือข่ายท้องถิ่นพื้นที่อื่น ๆ เช่น token ring, FDDI, ITU-T G.hn และ IEEE 802.11 เช่นเดียวกับเครือข่ายพื้นที่ส่วนบุคคลเช่นบลูทูธ และ IEEE 802.15.4
ฟังก์ชันข้ามชั้น

มีฟังก์ชันหรือบริการบางอย่างที่ไม่ได้ผูกติดอยู่กับชั้นที่กำหนดให้ แต่พวกนี้สามารถมีผลกระทบมากกว่าหนึ่งชั้น ตัวอย่างเช่นต่อไปนี้:
บริการรักษาความปลอดภัย (โทรคมนาคม) ตามที่กำหนดโดยคำแนะนำ ITU-T X.800
ฟังก์ชันการจัดการ เช่นฟังก์ชันที่อนุญาตให้มีการ configure, กำหนดค่าอินสแตนซ์, ตรวจสอบ, ยุติการสื่อสารของสอง entities หรือมากกว่า: มีโพรโทคอลประยุกต์เฉพาะชั้น common management information protocol (CMIP) และการให้บริการที่สอดคล้องกัน, common management information service (CMIS) พวกนี้จำเป็นต้องมีปฏิสัมพันธ์กับทุกชั้นเพื่อที่จะจัดการกับกรณีของพวกเขา
Multiprotocol Label Switching (MPLS) ทำงานที่ชั้น OSI ที่โดยทั่วไปถือว่าอยู่ระหว่างชั้น 2 (ชั้นเชื่อมโยงข้อมูล) และชั้น 3 (ชั้นเครือข่าย) และดังนั้นจึงมักจะถูกเรียกว่าเป็นโพรโทคอล"ชั้น 2.5 " มันถูกออกแบบมาเพื่อให้เป็นบริการขนส่งข้อมูลเบ็ดเสร็จสำหรับลูกค้าทั้ง circuit-based และลูกค้า packet-switching ที่ให้การบริการแบบ datagram-based มันสามารถใช้ในการขนส่งที่มีการจราจรหลากหลายรวมทั้ง IP แพ็กเกต, native ATM, SONET และอีเธอร์เน็ตเฟรม
ARP จะใช้ในการแปลที่อยู่ IPv4 (OSI ชั้น 3) ให้เป็น Ethernet MAC address (OSI ชั้น 2)
ส่วนต่อประสาน

ทั้ง OSI Model อ้างอิงหรือโพรโทคอล OSI ไม่ได้เป็นตัวระบุส่วนต่อประสานใด ๆ การเขียนโปรแกรมนอกเหนือไปจากข้อกำหนดของบริการที่อิสระและเป็นนามธรรม ข้อกำหนดของโพรโทคอลกำหนดส่วนต่อประสานไว้อย่างชัดเจนระหว่างคอมพิวเตอร์ที่แตกต่างกัน แต่ซอฟต์แวร์ที่อินเตอร์เฟซภายในเครื่องคอมพิวเตอร์ ที่รู้จักกันเป็นซ็อกเก็ตเครือข่าย เป็นแบบ implementation-specific
ตัวอย่างเช่น Winsock ของ Microsoft Windows, และ Berkeley sockets and System V Transport Layer Interface ของ Unix, เป็นส่วนต่อประสานระหว่างโปรแกรมประยุกต์ (ชั้น 5 และสูงกว่า) กับชั้นการขนส่ง (ชั้น 4). NDIS และ ODI เป็นส่วนต่อประสานระหว่างชั้นสื่อ (ชั้น 2) กับชั้นเครือข่าย (ชั้น 3)
ส่วนต่อประสานมาตรฐาน, ยกเว้นสำหรับชั้นกายภาพกับสื่อ, เป็นการใช้งานโดยประมาณของข้อกำหนดการบริการของ OSI
Examples

| Layer> # | Layer> Name | OSI protocols | TCP/IP protocols | Signaling System 7 | AppleTalk | IPX | SNA | UMTS | Misc>  examples.Misc. examples |
| --- | --- | --- | --- | --- | --- | --- | --- | --- | --- |
| 7 | Application | FTAM, X.400, X.500, DAP, ROSE, RTSE, ACSE CMIP | NNTP, SIP, SSI, DNS, FTP, Gopher, HTTP, NFS, NTP, DHCP, SMPP, SMTP, SNMP, Telnet,  BGP | INAP, MAP, TCAP, ISUP, TUP | AFP, ZIP, RTMP, NBP | RIP, SAP | APPC |  | HL7, Modbus |
| 6 | Presentation | ISO/IEC 8823, X.226, ISO/IEC 9576-1, X.236 | MIME, SSL, TLS, XDR |  | AFP |  |  |  | TDI, ASCII, EBCDIC, MIDI, MPEG |
| 5 | Session | ISO/IEC 8327, X.225, ISO/IEC 9548-1, X.235 | Sockets. Session establishment in TCP, RTP, PPTP |  | ASP, ADSP, PAP | NWLink | DLC? |  | Named pipes, NetBIOS, SAP, half duplex, full duplex, simplex, RPC, SOCKS |
| 4 | Transport | ISO/IEC 8073, TP0, TP1, TP2, TP3, TP4 (X.224), ISO/IEC 8602, X.234 | TCP, UDP, SCTP, DCCP |  |  | DDP, SPX |  |  | NBF |
| 3 | Network | ISO/IEC 8208, X.25 (Packet-LaISO/IEC 8878, X.223, ISO/IEC 8473-1, CLNP X.233. | IP, IPsec, ICMP, IGMP, OSPF, RIP | SCCP, MTP | ATP (TokenTalk or EtherTalk) | IPX |  | RRC (Radio Resource Control) and BMC (Broadcast/Multicast Control) | NBF, Q.931, NDP, ARP (maps layer 3 to layer 2 address), IS-IS |
| 2 | Data Link | ISO/IEC 7666, X.25 (LAPB), Token Bus, X.222, ISO/IEC 8802-2 LLC Type 1 and 2 | PPP, SBTV, SLIP | MTP, Q.710 | LocalTalk, AppleTalk Remote Access, PPP | IEEE 802.3 framing, Ethernet II framing | SDLC | Packet Data Convergence Protocol (PDCP), LLC (Logical Link Control), MAC (Media Access Control) | 802.3 (Ethernet), 802.11a/b/g/n MAC/LLC, 802.1Q (VLAN), ATM, HDP, FDDI, Fibre Channel, Frame Relay, HDLC, ISL, PPP, Q.921, Token Ring, CDP,  ITU-T G.hn DLL  CRC, Bit stuffing, ARQ, Data Over Cable Service Interface Specification (DOCSIS), interface bonding |
| 1 | Physical | X.25 (X.21bis, EIA/TIA-232, EIA/TIA-449, EIA-530, G.703) |  | MTP, Q.710 | RS-232, RS-422, STP, PhoneNet |  | Twinax | UMTS Physical layer or L1 | RS-232, Full duplex, RJ45, V.35, V.34, I.430, I.431, T1, E1, 10BASE-T, 100BASE-TX, 1000BASE-T, POTS, SONET, SDH, DSL, 802.11a/b/g/n PHY, ITU-T G.hn PHY, Controller Area Network, Data Over Cable Service Interface Specification (DOCSIS), DWDM |